
1. SKRAĆENICE/KRATKE DEFINICIJE

· BI platforma
Tehnološko rješenje koje omogućava prikupljanje, analizu i vizuelizaciju poslovnih podataka radi lakšeg donošenja odluka. Obuhvata funkcionalnosti poput izvještavanja, OLAP-analize, dashboard-a i upravljanja metapodatima.
· Data integrator
Softverski alat ili komponenta koja služi za integraciju podataka - kombinuje i harmonizuje podatke iz više izvora u dosljedan i iskoristiv format.
· DWH (Data Warehouse)
Centralizovani sistem za skladištenje strukturiranih i istorijskih podataka iz različitih izvora, optimizovan za analitiku, izvještavanje i BI aktivnosti.
· Data mart
Fokusirani podskup data warehouse-a, namijenjen specifičnoj poslovnoj oblasti (npr. marketing, financije), optimizovan za brže izvođenje analitičkih upita.
· ETL (ELT)
Trostepeni proces: Extract (izvlačenje), Transform (transformacija i čišćenje), Load (učitavanje) podataka u odredišni sistem (npr. data warehouse ili data mart).
· Hardware
Fizički sastavni dijelovi računarskog sistema – serveri, diskovi, mreža itd.
· Schedule job
Automatizovana, zakazana aktivnost (task) koju sistem izvršava u određeno vrijeme ili interval, poput pokretanja ETL procesa ili slanja izvještaja korisnicima.
· Dashboard
Grafički korisnički interfejs koji prikazuje pregled ključnih informacija (npr. KPI-eve) putem vizualizacija (grafikoni, tabele), često interaktivno i ažurirano u realnom vremenu.
· OLAP (Online Analytical Processing) je metoda unutar BI sistema koja omogućava višedimenzionalnu analizu velikih skupova podataka putem strukturiranih modela (npr. OLAP kubova). OLAP omogućava izvršavanje složenih upita poput drill-down, roll-up, slicing i dicing, uz brz odziv i podršku za odlučivanje na osnovu agregiranih i detaljnih podataka.

2. POSTOJEĆI INFORMACIONI SISTEM FPIO i IZVORI PODATAKA

Postojeći informacioni sistem Fonda PIO izgrađen je na ORACLE platformi korišćenjem Oracle Developer Suite razvojnih alata. Projekat je uveden u produkcionu upotrebu tokom 2009 godine. Glavni moduli su sljedeći:
1. CORE aplikacije
a. Aktivni osiguranici i obveznici uplata doprinosa
b. Kancelarijsko poslovanje i ostvarivanje prava
c. Izračun visine prava:
i. po novom zakonu o PIO (od 2004. godine)
ii. po starom zakonu o PIO (do 2004. godine)
d. Isplata prava
e. Praćenje i analiza uplata za doprinose
2. Poslovni aplikativni softver
a. Finansijsko poslovanje
b. Obračun zarada
c. Kadrovska služba
d. Osnovna sredstva 
e. Ugovori o djelu.

Sav izvorni kod aplikacija je vlasništvo Fonda.
Postojeći aplikativni softver je izgrađen korišćenjem razvojnih alata:
1. ORACLE  Forms & Reports 12.2.1.19
2. ORACLE  19 c Enterprise Edition.

Detaljna projektna dokumentacija se sastoji od sljedećih segmenata:
1. Projektno rješenje CORE aplikacija
2. Specifikacija baze i izvorni kod za modul Isplata
3. Specifikacija baze i izvorni kod za modul Prava (Kancelarijsko poslovanje, izračun visine prava po starom i novom zakonu)
4. Specifikacija baze i izvorni kod za modul Osiguranici
5. Specifikacija baze i izvorni kod za modul Fonda (podaci sa starog sistema, prije 2009 godine, u izvornom obliku)
6. Specifikacija baze i izvorni kod za modul Arhiva isplata (arhiva isplatnih podataka od 1991 do 2009 godine)
7. Specifikacija baze i izvorni kod za modul Dop (Evidencija uplata za doprinose preko ZOP-a i Uprave prihoda)
8. Projekat izvedenog stanja sistemskog dijela.
Za aplikativnu komponentu iskorišćen je Oracle Application Server 10g R2 Forms&Reports services. Za baznu komponentu je iskorišćena Oracle 19c baza podataka koja je instalirana kao RAC (Real Application Cluster) baza.
Operativni sistem na aplikativim serverima je: Oracle Linux Server release 8.9 
Operativni sistem na baznim serverima je: Oracle Linux Server release 8.9
Aplikativni Serveri

Postavka aplikativnih servera je izabrana u skladu sa dva osnovna zahtjeva koje aplikativni softver treba da ispuni:
•	Pouzdanost
•	Dobre performance
Za ispunjenje navedenih uslova iskorišćena su tri servera sa sledećim karakteristikama:

Server		Br. Procesora	RAM Memorija
APP1		4		128 GB
APP2		4		128 GB
REP		4		64 GB

Na serverima APP1 i APP2 je aktivna Forms instanca Oracle Forms & Reports 12.2.1.19  i to su Aplikativni serveri u sistemu. Korisnici na sistemu koriste Aplikativne servere za rad sa aplikacijom. Na serveru REP1 je aktivna Reports instance Oracle Forms & Reports 12.2.1.19  i to je Report server u sistemu. Korisnici Report server koriste za izradu izvještaja iz aplikacije.

Bazni Serveri

Da bi se postigao jedan od bitnijih uslova za High Availability baznog sloja, tj. da bi se dobilo na pouzdanosti, dostupnosti, raspoloživosti baznog sloja, sistema uopšte, na Baznim serverima je instaliran Oracle 19 c Enterprise Edition. tj. na lokalnim diskovima su instalirani Oracle Clusterware i RAC database software, dok su shared storage diskovi sa Storage-a iskorišćeni za instalaciju Clusterware repozitorijuma i Oracle Database fajlova, redolog, control fajlova, kao i fajlova za backup i restore. RAC se sastoji iz dva nodea PRODDB1 i PRODDB2
Na shared diskovima za Clusterware je podignut OCFS2 fajl sistem, dok su diskovi za bazne fajlove kreirani pomoću ASMLIB (Automatic Storage Management) paketa.
Hardverske karakteristike baznih servera su:

Server	Br. Procesora	RAM Memorija

PRODDB1	8	128 GB
PRODDB2	8	128 GB

Na oba servera podignute su ASM instance, ASM1, tj ASM2. Baza je kreirana i instance podignute na oba servera (PIO1,PIO2). 
Baza je kreirana u ARCHIVELOG modu.

Logička šema baznih servera je prikazana na slici: 



Arhitektura baze sa RAC i ASM opcijom je, takođe, prikazana na slici:

Testni server     
                                                                                                    
Pored produkcionog postoji i testni sistem koji služi za testiranje novih modula u aplikaciji, prije njihove primjene na produkcioni sistem. Testni sistem se sastoji od jednog servera na kojem je instalirana ORACLE  19 c Enterprise Edition i ORACLE  Forms & Reports 12.2.1.19

Šematski prikaz testnog sistema je dat na sledećoj slici:

Sinhronizacija testnog sistema sa produkcionim sistemom se obavlja minimum jednom mjesečno. Sinhronizuju se podaci u bazama i aplikacija (objekti, forme i izvještaji).
U Fondu PIO postoji i rezervni oprema, koji može poslužiti kao backup sistem u slučaju pada i nedostupnosti produkcionog sistema. Obaveza ponuđača je i održavanje i unaprijeđivanje sistema sinhronizacije podataka između produkcionog i backup sistema.
U okviru projekta održavanja interfejsa sa Poreskom upravom podržan je novi projekat poreske uprave – Objedinjena naplata poreza i doprinosa (UCG). Izvršeno je povezivanje Fonda sa Poreskom upravom u dijelu razmjene podataka o registraciji osiguranika i obveznika uplata doprinosa.
Fond PIO je u ovom trenutku povezan putem web servisa i sa CRS. Kako Fond PIO predstavlja dio državne uprave i svom posjedu ima podatke koji su neophodni nekim drugim državnim organima to je očekivano da se, u zavisnosti od razvoja IT sistema ovih državnih organa, vrši razmjena podataka elektronski putem web servisa.



3. OPIS PREDMETA JAVNE NABAVKE
Predmet javne nabavke su:
· Nabavka perpetual licenci, instalacija i kofiguracija za:
1. BI platformu
2. Data integrator (platforma za integraciju podataka)
3. DWH bazu podataka
· Implementacija:
. Do tri (3) data marta i ETL (ELT) procesa (definiše ih i specificira Fond penzijskog i invalidskog osiguranja tokom funkcionalne analize)
. Do pet (5) schedule job-ova za automatizaciju dostavljanja informacija (definiše ih i specificira Fond penzijskog i invalidskog osiguranja tokom funkcionalne analize)
. Do pet (5) izvještaja ili dashboard-ova (definiše ih i specificira Fond penzijskog i invalidskog osiguranja tokom funkcionalne analize).
· Obuka: princip “train the trainer” (obuka trenera)
· Dokumentovanje.
· Garantno održavanje u trajanju jedne godine. 
Predmet javne nabavke nije hardware. Fond penzijskog i invalidskog osiguranja je obezbijedio hardware-ske resurse za ovaj projekat. Potrebno je uspostaviti dva okruženja (razvojno/testno i produkciono okruženje).
4. PROJEKTNE FAZE
Ponuđač je dužan da u ponudi dostavi projektni plan, sa opisom projektnih faza, koji minimalno mora da sadrži sledeće projektne faze: 
1. Analiza, dizajn, izrada i odobravanje funkcionalne analize
2. Isporuka licenci
3. Instalacija i kofiguracija (BI platforma, data integrator, DWH baza podataka)
4. Razvoj i implementacija (ETL/ELT, data mart-ovi, job-ovi, izvještaji/dashboard-i)
5. Testiranje i osiguranje kvaliteta
6. Obuka korisnika
7. Implementacija u produkciju
8. Dokumentovanje i primopredaja sistema.


5. TEHNIČKI, FUNKCIONALNI I NEFUNKCIONALNI ZAHTJEVI

Tehnički, funkcionalni i nefunkcionalni zahtjevi koji se moraju ispuniti za BI platformu, data integrator i DWH bazu podataka su definisani u ovom poglavlju.

5.1. BI platforma


Tehnički, funkcionalni i nefunkcionalni zahtjevi koji se moraju ispuniti za BI platformu su:
1. BI platforma treba da omogući rad 20 autorizovanih korisnika, od kojih svaki treba da ima mogućnost izrade modela podataka, pretrage podataka, kreiranja i pokretanja izvještaja i dashborda, rada sa naprednim AI funkcionalnostima. Treba obezbijediti razvojno/testno i produkciono okruženje. Sve neophodne licence aplikacije, u skladu sa ovim tehničkim zahtjevima, moraju biti trajne
2. BI platforma treba da ima mogućnost (tehnički i kroz licence) kontejnerizacije (containerized) – osposobljeno za izvršavanje na Red Hat OpenShift kontejnerskoj platformi, kao i kao standalone proizvod na Windows, Linux i AIX operativnim sistemima. Za  deploy-ment na RHOS, sve licence za RHOS moraju biti uključene 
3. BI platforma bi trebalo da se gradi na platformi za poslovnu analitiku koja koristi vještačku inteligenciju (AI) i koja podržava čitav skup analitičkih potreba od data discovery preko izvještavanja do ugradnje rezultata analitike u operativne procese.
4. BI platforma bi trebalo da omogući korisnicima da vizuelno prikazuju, analiziraju i razmjenjuju korisne uvide o podacima sa bilo kime u organizaciji i van nje.
5. BI platforma treba da posjeduje mogućnost izrade dashbord-a, koji bi prenosili ključne informacije i vizualizacije.
6. Korisnici bi trebalo da budu u mogućnosti da sami sastave prikaz koji sadrži vizualizacije poput grafikona, dijagrama, plota(nacrta), tabele, mape ili bilo kog drugog vizuelnog prikaza podataka (koristeći open souce dijagrame).
7. BI platforma treba da posjeduje web alat za izradu izvještaja koji će profesionalni autori izvještaja i programeri koristiti za izgradnju sofisticiranih, pixel perfect izvještaja koji imaju višestruku strukturu strana, rade sa više baza podataka, više jezički…
8. BI platforma bi trebalo da ima:
· Vođeno autorsko iskustvo
· Korišćenje šablona i stilova
· Drag and drop iskustvo
· Preporučene vizualizacije na osnovu podataka
· Svu snagu i fleksibilnost profesionalne izrade izvještaja
· Menije na zahtjev koji se pojavljuju samo kada je to potrebno.
9. Korisnici izvještaja mogu da se prijave na dostavu izvještaja u nekom ponavljajućem vremenskom okviru: dnevno, sedmično, mjesečno ili bazirano na nekom događaju, npr. promjena neke vrijednosti.
10. BI platforma treba da koristi statističke i Machine Learning algoritme da pronađe veze između podataka, da pronađe šablone u podacima, ili neke interesantne vrijednosti, anomalije koje korisnik ne bi lako uočio standardnim analizama.
11. BI platforma treba da pronađe analize koje bi korisniku bile interesantne, i da mu ih ponudi, bazirano na postojećim podacima i analizama koje sam korisnik radi. Sve ovo treba da se omogući bez pisanja programskog koda, jednostavno krajnjim korisnicima. 
12. BI platforma treba da posjeduje napredne tehnike analitike podataka u procesu pripreme, analize i vizualizacije podataka koristeći numeričke, deskriptivne i istraživačke tehnike (poznate kao numerička inteligencija).
13. BI platforma treba da posjeduje snažne alate za governance podataka: zaštitu, sigurnost, enkriptovanje da bi se osigurao pristup samo određenim korisnicima i zaštitili podaci.
14. BI platforma treba da bude web bazirana i da ima pristup iz sljedećih browsera: Microsoft Edge Chromium, Google Chrome i Mozilla Firefox ESR.
15. BI platforma treba da omogući izvoz podataka u Excel, PDF, XML i neformatirani Excel.
16. BI platforma treba da obezbijedi nivoe sigurnosti, tako da pojedini korisnici mogu da vide samo podatke iz svojih područnih jedinica.
17. BI platforma treba da omogući generisanje tzv. piksel perfektnih izvještaja kako bi se mogao generisati izvještaj tačno definisan u fazi analize.
18. BI platforma bi trebalo da ima mogućnost da se sa zadanih dijelova izvještaja omogući jednostavan prelazak na drugi izvještaj koji bi sadržao detalje za parametre prenesene sa izvornog izvještaja.
19. BI platforma treba da posjeduje snažne alate za upravljanje podacima: zaštitu, sigurnost, enkriptovanje, da bi se osigurao pristup samo određenim korisnicima, zaštitili podaci i onemogućili maliciozni napadi.
20. BI platforma treba da sadrži potpuni „audit“ sistema da bi se u svakom trenutku znalo ko je pristupao kom izvještaju, u kom formatu je gledao izvještaj i da bi mogao da se podigne alarm u slučaju da neko, npr. masovno izvršava izvještaje i eksportuje podatke.
21. BI platforma treba da ima ugrađeno Jupter Notebook okruženje za napredan rad sa podacima koristeći Python ili R programske jezike.
22. BI platforma treba da ima funkcionalnost da output ćelije iz notebook-a (tabele, vizualizacije…) može da ugradi u izvještaj ili dashbord. Ako se notebook updejtuje, i vizualizacija se promjeni, mora postojati mogućnost da se i ugnježdena ćelija promjeni.

5.2. Data integrator


Tehnički, funkcionalni i nefunkcionalni zahtjevi koji se moraju ispuniti za data integrator su:
1. Platforma za produkciono okruženje treba da pokrije izvršavanje na serveru sa procesorom tipa Intel Xeon Silver 4314 sa 4 jezgara.
2. Platforma za razvojno/testno okruženje treba da pokrije izvršavanje na serveru sa procesorom tipa Intel Xeon Silver 4314 sa 2 jezgara.
3. Platforma za integraciju podataka mora imati sve funkcionalnosti koje nude savremeni alati za ekstrakciju, transformaciju i učitavanje podataka (ETL funkcionalnosti).
4. Platforma za integraciju podataka mora omogućiti dizajn, razvoj, puštanje u rad i monitoring poslova integracije putem grafičkog korisničkog interfejsa (GUI). 
5. Platforma za integraciju podataka mora omogućiti vremensko zakazivanje poslova integracije mehanizmom podržanim u samom alatu.
6. Platforma za integraciju podataka mora omogućiti upravljanje greškama i mogućnost automatskog ponovnog pokretanja neuspješnih poslova integracije, prije svega kroz sistem ugrađen u alat.
7. Platforma za integraciju podataka treba da imata visok stepen kompatibilnosti sa različitim izvorima podataka, tj. mogućnost konekcije na baze podataka, različite formate fajlova (txt/xls/csv), web servise.
8. Platforma za integraciju podataka mora podržavati integraciju u realnom vremenu iz izvora podataka kao što su web-servisi i redovi poruka.
9. Platforma za integraciju podataka mora biti proširiva, omogućiti lako dodavanje novih izvora podataka.
10. Patforma za integraciju podataka mora podržati potrebnu dinamiku učitavanja podataka na dnevnom, mjesečnom, tromjesečnom ili godišnjem nivou, u skladu sa zahtjevima izvještavanja.
11. Patforma za integraciju podataka ne smije biti suviše osjetljiv na nedostatak nekritičnih pravila transformacije — ne smije spriječiti učitavanje podataka u takvim slučajevima; takvi zapisi moraju biti označeni, sa mogućnošću naknadnog definisanja pravila nakon učitavanja.
12. Patforma za integraciju podataka mora osigurati sljedljivost (traceability) — za svaki zapis u centralnom skladištu mora čuvati metapodatke koji omogućavaju identifikaciju izvornog sistema, baze/datoteke/podšeme i/ili tabele, kao i jedinstvenog identifikatora zapisa u izvornom sistemu (osim kad je zapis rezultat agregacije više izvora).
13. Patforma za integraciju podataka treba efikasno i skalabilno koristiti sve hardverske resurse – diskove, memoriju, procesorsku snagu itd.
14. Patforma za integraciju podataka mora omogućiti procjenu potrebnih resursa, kao i detaljan prikaz zauzeća procesora, memorije i diskova tokom svake faze procesa integracije.
15. Patforma za integraciju podataka mora omogućiti praćenje performansi tokom rada.


5.3. DWH baza podataka

Ponuđač je dužan da u ponudu uključi i trajnu database licencu neophodnu za nadogradnju postojećeg sistema sa BI.  Radi se o trajnoj licenci za Oracle Enterprise Ediciju baze podataka za 50 korisnika (named user plus).

